Elõször jutott be a mianmari parlamentbe Aun Szan Szú Kji
Tavaly még házi õrizetben volt a Nobel-békedíjas politikus, az idén mianmari kormánykörökben már felvetõdött, hogy Aun Szan Szú Kji kormányzati pozíciót kapna a választások után.
Elõször szerzett képviselõi helyet a mianmari parlamentben Aun Szan Szú Kji Nobel-békedíjas ellenzéki pártvezetõ. Errõl a Szú Kji vezette Nemzeti Liga a Demokráciáért (NLD) nevû párt tájékoztatott ranguni központjában felállított kijelzõn.

Ha igaz a hír, az ellenzéki vezetõ képviselõi mandátuma fontos lépés a majd fél évszázadon át katonai junta vezette ország demokratikus átalakulásában. A sokat üldözött, és kitartásáért Nobel-békedíjjal jutalmazott Szú Kji most elsõ ízben kap helyet a mianmari parlamentben.

A mianmari hatóságok január elején engedélyezték Szú Kji pártjának, hogy induljon az április 1-jei idõközi választáson. Bárhogyan alakul is az eredmény, az nem fogja csorbítani a hadseregpárti tömörülés hatalmas túlsúlyát a parlamentben. Kormánykörökben azonban olyan nyilatkozatok hangzottak el, hogy Szú Kji kormányzati pozíciót kapna a választások után.

Szú Kjit tavaly engedték szabadon a hatóságok. Az azt megelõzõ 23 évbõl tizenötöt házi õrizetben töltött ellenzéki tevékenysége miatt. Pártját tavaly decemberben ismerték el a hatóságok.

Pénteki sajtóértekezletén még azt mondta, hogy nem tekinti sem szabadnak, sem tisztességesnek a választás lefolytatását. Sok szabálytalanság történt a szavazás elõkészületei alatt, ami korántsem felel meg a demokrácia követelményeinek, de ennek ellenére pártjával együtt indult a parlamentbe jutásért.
Aung Szan Szú Kji Mianmar mianmari politika